Два драпежніка змовіліся паміж сабой і загадзя падзялілі будучую здабычу. Савецка-германская мяжа павінна была прайсці па лініі рэк Пліса, Нараў, Вісла, Буг і Сан. Варшава адыходзіла да СССР, Літва разам з Вільняй — да Германіі. Аднак трохі пазней Сталін дамовіўся з Гітлерам, саступіў яму частку Польшчы ў абмен на ўсю Літву (паводле сакрэтных пратаколаў ад 28 верасня 1939 г. і ад 10 студзеня 1941 г.) і заплаціў золатам 7,5 мільёна долараў.